Més de 5.000 alumnes de diferents municipis de la Comunitat Valenciana han participat enguany en les activitats educatives organitzades al Castell d'Alaquàs
13/05/2009

# Més de 5.000 alumnes de diferents municipis de la Comunitat Valenciana han participat enguany en les activitats educatives organitzades al Castell d'Alaquàs

*   13/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11372

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11372%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%205.000%20alumnes%20de%20diferents%20municipis%20de%20la%20Comunitat%20Valenciana%20han%20participat%20enguany%20en%20les%20activitats%20educatives%20organitzades%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11372/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11372/13052009poesia_al_castell_Form_4.jpg)](https://www.alaquas.org/ficheros/documentos/2009/2/11372/13052009poesia_al_castell_Form_10.jpg "<a href='https://www.alaquas.org/ficheros/documentos/2009/2/11372/13052009poesia_al_castell_Form_10.jpg' target=_blank><i class='fa fa-external-link' aria-hidden='true'></i>.Més de 5.000 alumnes de diferents municipis de la Comunitat Valenciana han participat enguany en les activitats educatives organitzades al Castell d'Alaquàs</a>")

Animació lectora i infantil, visites guiades al monument i exposicions educatives han centrat la programació organitzada per l'Ajuntament d'Alaquàs

El Castell d'Alaquàs ha rebut en aquest curs escolar la visita de més de 5.000 alumnes de diferents centres d'ensenyament d'Alaquàs així com de la Comunitat Valenciana que han participat de la programació cultural i educativa que l'Ajuntament d'Alaquàs ha posat en marxa un any més en el monument històric per tal de donar-lo a conèixer com a model de projecte educatiu.

Una de les activitats amb més èxit del curs escolar ha estat la campanya d'animació al Castell que l'Ajuntament organitza cada any per a tots els col·legis d'Alaquàs i que forma part del currículum escolar. A través d'activitats lúdiques i amb el material pedagògic específicament preparat per al seu desenvolupament, més de 700 alumnes d'Alaquàs han estudiat enguany i han aprés a valorar la importància de la història local així com de la recuperació del patrimoni des del mateix monument.

Altres de les activitats que han tingut gran acollida, especialment en diferents municipis de la Comunitat Valenciana, han estat les visites guiades pel monument. Col·legis, instituts, col·lectius i associacions han descobert les singularitats d'aquest edifici a través d'un programa didàctic que pretén apropar la cultura i la història a la ciutadania.

Les diferents exposicions ubicades a les sales del monument han augmentat també l'índex de visites i de participació. Així, l'exposició en homenatge al Dr. Faustí Barberà organitzada pels alumnes i els professors va atraure la visita de més de 300 escolars d'Alaquàs mentre que la mostra _Humans__!! Els Primers Pobladors_, va rebre la visita de més de 1.400 alumnes de diferents col·legis i instituts.

El Castell d'Alaquàs ha servit també d'escenari per a diverses representacions teatrals infantils i espectacles de conta contes per on han passat centenars de xiquets i xiquetes així com també per a la Marató de Lectura del col·legi Mare de Déu de l'Olivar per on passaren el passat mes d'abril més de 350 escolars.